We dir winter den din twingen
We dir winter den din twingen·
tůt so manigen herzen we·
dv verderbest vogelin singen·
liehte blůmen vnd den kle·
wer hat vns den walt berǒbet·
der so schone stv̊nt gelǒbet·
rife vnd ǒch dar zv̊ der sne·

Svmer wunne zit des meien·
viol lilen rosen rot·
wol verklagt ir stolzen leigen·
merkent wc ie froͤide bot·
seht an reiner wibe gvͤte·
wie die kvnnen vngemvͤte·
wenden vnd mange not·

Wibes minne truren krenket·
lieblich wunsch an wiben lit·
minne hohgemvͤte schenket·
minne lieb in herzen git·
minne ir frúnden froͤide teilet·
minne wundet minne heilet·
minne stillet senden strit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse